# Töö &kate;ga MDI režiimis

## Ülevaade

Aken, vaade, dokument, paneel, redaktor... Mida küll kõik need mõisted &kate; puhul tähendavad ja kuidas neid kõige tõhusamalt kasutada? See peatükk seda seletabki - ja veel palju muudki.

### Peaaken

&kate; peaaken on standardne &kde; rakenduse aken, millel on lisaks tööriistavaateid sisaldavad külgribad. Peaaknal on menüüriba kõigi tavapäraste menüüdega ja mõne lisamenüüga ning tööriistariba, mis pakub võimaluse kiiresti kasutada kõige levinumaid käske.

Akna kõige tähtsam osa on redigeerimisala, mis vaikimisi näitab ühtainsat tekstiredaktori komponenti, milles sul on võimalik oma dokumendiga töötada.

Akna dokkimisvõimalusi kasutatakse tööriistaakende puhul:

- Dokumentide nimekiri

- Failisüsteemi sirvija

- Sisseehitatud terminaliemulaator

Ja muud võimalikud tööriistavaated, näiteks need, mida pakuvad pluginad.

Tööriistavaateid võib seada igale külgribale, eemaldamiseks aga klõpsa vastaval külgriba nupul &HPN;ga ja vali menüüst

Tööriistavaate võib muuta püsivaks &HPN;ga klõpsamisel ilmuvast menüüst vastavat käsku valides. Külgriba võib sisaldada mitmeid tööriistu, nii et kui mõni tööriist muuta püsivaks, näeb samal ajal ka teisi tööriistu.

## Redigeerimisala

&kate; suudab üheaegselt avada rohkem kui ühe dokumendi, samuti poolitada redigeerimisala mitmeks osaks sarnaselt sellele, kuidas toimib näiteks &konqueror; või populaarne tekstiredaktor emacs. Sel moel saad näha mitut dokumenti korraga või ühe ja sama dokumendi mitut vaadet, mis võib olla kasulik, kui näiteks dokumendi alguses on definitsioone, mida soovid mitmel korral kasutada. Muidugi saab ka ühes vaates hoida lahti rakenduse lähteteksti päist, samal ajal teises aknas rakendusfaili redigeerides.

Kui üks ja sama dokument on avatud mitmes vaates, kajastuvad ühes vaates tehtud muudatused kohe ka teistes. See hõlmab nii teksti muutmist kui selle valimist. Otsinguoperatsioonid või kursori liikumine aga kajastuvad ainult aktiivses vaates.

Praegu ei ole võimalik hoida üht ja sama dokumenti avatuna mitmes vaates selleks, et ühes vaates redigeerida, samas aga teistes vaadetes muutusi ei toimuks.

Redaktori jagamisel kaheks vaateks jagatakse see võrdse suurusega paneelideks, mis mõlemad näitavad aktiivset dokumenti. Uus vaade asub all (horisontaalse poolitamise korral) või paremal (vertikaalse poolitamise korral). Aktiivseks muutub uus aken, millele osutab vilkuv kursor fookuses olevas paneelis.

## Dokumentide nimekiri

Dokumentide nimekiri näitab kõiki parajasti &kate;s avatud dokumente. Muudetud failidel on vasakul pool olekunäitajana väike flopiketta ikoon.

Vaikimis on dokumentide nimekiri näha puuvaates, mis näitab kataloogistruktuuri seoses kõigi avatud dokumentidega. Samuti on see näha nimekirjavaates, mis näitab lihtsalt kõiki avatud dokumete. Neid režiime saab vahetada, kui teha nimekirjal paremklõps ja valida vajalik alammenüüst Vaaterežiim.

Kui avatud on kaks või enam samanimelist (eri kataloogides asuvat) faili, lisandub teise faili nimele <2> jne. Vihjemull faili juures näitab selle täisnime koos asukohaga, mis võimaldab valida just soovitu.

Dokumendi näitamiseks parajasti aktiivses vaates klõpsa nimekirjas soovitud dokumendi nimel.

Nimekirja saab sortida mitme kriteeriumi alusel. Selleks tee nimekirjal klõps hiire parema nupuga ja vali menüü Sorteerimine. Valikud on järgmised

Avamise järjekord

- Dokumente näidatakse nende avamise järjekorras.

Dokumendi nimi

- Dokumente näidatakse tähestikulises järjekorras nende nime järgi.

Dokumendi asukoht

- Dokumente näidatakse tähestikulises järjekorras nende asukoha järgi.

Dokumentide nimekiri näitab vaikimisi ka ajalugu, andes hiljuti avatud dokumentide kirjetele spetsiaalse taustavärvi. Kui dokumenti on redigeeritud, saab see taas uue värvi. Kõige viimasel dokumendil on värv kõige intensiivsem, mis võimaldab kiiresti leida dokumendid, mille kallal parajasti töötad. Selle võimaluse saab välja lülitada seadistustedialoogi puuvaate kaardil.

Dokumentide nimekirja vaikeasukoht &kate; aknas on vasakul pool redigeerimisala.

## Sisseehitatud terminaliemulaator

Sisseehitatud terminaliemulaator on &kde; terminalirakenduse &konsole; koopia. Selle saab sisse lülitada menüükäsuga Vaade Tööriistavaated Terminali näitamine ning see muutub sisselülitamise järel kohe aktiivseks. Kui sisse on lülitatud võimalus Automaatne sünkroniseerimine aktiivse dokumendiga, kui võimalik, siis liigub see käsku `cd` kasutades automaatselt aktiivse dokumendi kataloogi, kui võimalik.

Vaikeasukoht &kate; aknas on allpool redigeerimisala.

&konsole; on seadistatav &HPNga; klõpsamisel avaneva hüpikmenüü abil. Lähemat infot annab &konsole; käsiraamat.

Sisseehitatud terminaliemulaatorit võimaldab kasutada terminali tööriistavaate plugin, mis on vaikimisi sisse lülitatud.